bakpo gak weh jagre benar aku nulih blog kot baso kelate nih. aku pong tok tau jugok. guano kigro ore kelate duk jepong lupo tanoh air doh ko? lupo doh ko hok demo tu minak gilo denga budu, cicoh denga ule2 ? lupo doh ko hok demo tu kalu kecek bahaso melayu mesti lekak jugok slang kelate? dikir baghak pon main jugok tiko skoloh menengoh dulu. makane hok paling beghehi pulok kuay teow ladna? magrhi siam lagi tuu.
mano ado. aku tok penoh lupo. kawe banggo denga jati diri kawe. tok penoh nok ghaso nok selindung. kalu ado ore tanyo asa mano, kawe tabik dado ngaku ore kelate. ore pasir mah anok kg dangar. jadi, bakpo gak hok kawe nih suko bena nulih blog kot bahasa ore putih? bahaso melayu pong jaghe sekali. kalu bawok pikir betul2, kawe pong tok tau. kawe raso kalu paka english ni lagi sene nok bowok emosi dale ceghito kawe. memang lagu tu kawe graso. kito buleh tulih ayak panje2 pahtu bowok byk isi2 dale setiak ayat tu, di campur sekali denga ayat bungo2 supayo ayat hok kito reko tuh bunyi dio lagi sedak. kalu denga bahaso melayu susoh, lagi la kalu denga bahaso kelate. ko sebak kawe tok reti nok paka bahaso melayu? kawe pon tok tahu la. dulu maso spm dapat A jah BM. karange bahaso melayu kawe pon sokmo dapat markah tinggi. ko kawe lupo doh mace mano nok guno bahaso melayu untuk reko ayat sedak2. apo la manusio, meme mudoh sangat nok lupo bendo kagro.
sebab no 2 pulok, kalo kawe nulih dale english, semuo ore buleh pehe. tok kiro ore kelate ko, ore malaysia ko, ore putih ko, cumo ore jepun jah tok leh pehe hehehaha. pahtu, buleh jugok kawe belatih english, sebab sejok maghi jepun nih, doh tok jupo tepat hok kawe buleh paka english.
aaah malah nok tulih panje2 ari ni, kawe sibuk sebenarnyo nih. 5hb ari tu kawe gi toyama university, ambik ujian kemasuke. result tubik 12hb nih. duk raso tok leh jah sebab matematik dio susoh sangak. tapi takpo. 18hb nih ado perikso kat FUKUI pulok. kawe nok buak sunggoh kat FUKUI nih, kalu tok leh FUKUI, tok tau la buleh gi mano lagi. kawe keno buleh jugok FUKUI nih, tok kiro la mace mano pong. maso ado 9 hari lagi. buak molek deh topek ali !!!
min_Latn min_Latn min_Latn min_Latn